	Dan id-dokument fih l-informazzjoni dwar il-prodott approvata għall- Anoro Ellipta, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/PSR/S/0048) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/anoro-ellipta



















ANNESS I

SOMMARJU TAL-KARATTERISTIĊI TAL-PRODOTT



1.	ISEM IL-PRODOTT MEDIĊINALI

ANORO ELLIPTA 55 mikrogramma/22 mikrogramma trab li jittieħed man-nifs, lest minn qabel. 


2.	GĦAMLA KWALITATTIVA U KWANTITATTIVA

Kull inalazzjoni waħdanija tipprovdi doża mogħtija (id-doża li toħroġ mill-biċċa tal-ħalq) ta’ 65 mikrogramma umeclidinium bromide ekwivalenti għal 55 mikrogramma ta’ umeclidinium u 22 mikrogramma ta’ vilanterol (bħala trifenatate). Din tikkorrispondi għal doża lesta minn qabel ta’ 74.2 mikrogramma umeclidinium bromide ekwivalenti għal 62.5 mikrogramma ta’ umeclidinium u 25 mikrogramma ta’ vilanterol (bħala trifenatate).

Eċċipjent b’effett magħruf
Kull doża mogħtija fiha madwar 24 mg ta’ lactose (bħala monohydrate).

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Trab li jittieħed man-nifs, lest minn qabel (trab li jittieħed man-nifs)

Trab abjad f’inalatur griż ċar (ELLIPTA) b’għatu aħmar tal-biċċa tal-ħalq u counter tad-dożi.


4.	TAGĦRIF KLINIKU

4.1	Indikazzjonijiet terapewtiċi 

ANORO ELLIPTA hu indikat bħala trattament regolari bi bronkodilatur sabiex jittaffew is-sintomi f’pazjenti adulti b’mard kroniku ostruttiv tal-pulmuni (COPD).

4.2	Pożoloġija u metodu ta’ kif għandu jingħata 

Pożoloġija

Id-doża rrakkomandata u massima hija inalazzjoni waħda darba kuljum. 

ANORO ELLIPTA għandu jingħata fl-istess ħin tal-ġurnata kuljum sabiex tinżamm il-bronkodilatazzjoni.
Jekk tinqabeż doża, id-doża li jmiss għandha tittieħed fil-ħin tas-soltu fil-ġurnata li jmiss.

Popolazzjonijiet speċjali 
Anzjani

M’hemmx bżonn ta’ aġġustament tad-doża f’pazjenti ta’ età ta’ 65 sena jew ikbar (ara sezzjoni 5.2).

Indeboliment tal-kliewi

M’hemmx bżonn ta’ aġġustament tad-doża f’pazjenti b’indeboliment tal-kliewi (ara sezzjoni 5.2).

Indeboliment tal-fwied

M’hemmx bżonn ta’ aġġustament tad-doża f’pazjenti b’indeboliment tal-fwied ħafif jew moderat. L-użu ta’ ANORO ELLIPTA ma ġiex studjat f’pazjenti b’indeboliment sever tal-fwied u għandu jintuża b’kawtela (ara sezzjoni 5.2).

Popolazzjoni pedjatrika

ANORO ELLIPTA fil-popolazzjoni pedjatrika (taħt it-18-il sena) m’għandux użu rilevanti għall-indikazzjoni ta’ COPD.

Metodu ta’ kif għandu jingħata 

Għall-użu biex jinġibed man-nifs biss.

L-istruzzjonijiet li ġejjin għall-inalatur bi 30 doża (provvista ta’ 30 jum) japplikaw ukoll għall-inalatur b’7 dożi (provvista ta '7 ijiem).

L-inalatur ELLIPTA fih dożi lesti minn qabel u huwa lest biex jintuża.

L-inalatur jiġi ppakkjat fi trej li fih pakkett ta’ desikkant, biex inaqqas l-umdità. Il-pakkett ta’ desikkant għandu jintrema u m’għandux jinfetaħ, jittiekel jew jinġibed man-nifs. Il-pazjent għandu jingħata l-parir biex ma jiftaħx it-trej sakemm ma jkunx lest biex jiġbed doża man-nifs.

L-ewwel darba li jinħareġ mit-trej issiġillat tiegħu, l-inalatur se jkun fil-pożizzjoni ‘magħluqa’. Id-data “Armi sa” għandha tinkiteb fuq it-tikketta tal-inalatur fl-ispazju pprovdut. Id-data “Armi sa” hija sitt ġimgħat mid-data meta jinfetaħ it-trej. Wara din id-data, l-inalatur ma għandux jintuża aktar. It-trej jista’ jintrema wara li jinfetaħ l-ewwel darba.

Jekk l-għatu tal-inalatur jinfetaħ u jingħalaq mingħajr mal-prodott mediċinali jinġibed man-nifs, id-doża tintilef. Id-doża mitlufa tinżamm b’mod sigur fl-inalatur, iżda ma tkunx aktar disponibbli biex tinġibed man-nifs.

Mhuwiex possibbli li b’mod aċċidentali tieħu prodott mediċinali żejjed jew doża doppja f’inalazzjoni waħda.

Struzzjonijiet għall-użu:

a) Kif tipprepara doża

Iftaħ l-għatu meta tkun lest/a biex tiġbed doża man-nifs. L-inalatur m’għandux jitħawwad.

Żerżaq l-għatu ’l isfel sakemm jinstema “klikk”. Il-prodott mediċinali issa huwa lest biex jinġibed man-nifs.

Il-counter tad-dożi jonqos b’1 biex jikkonferma. Jekk il-counter tad-dożi ma jonqosx ’l isfel malli tinstema’ l-“klikk”, l-inalatur ma jagħtix id-doża u għandu jittieħed lura għand spiżjar għal parir.

b) Kif tiġbed il-prodott mediċinali man-nifs 

L-inalatur għandu jinżamm ’il bogħod minn ħalqek u ħu nifs il-barra sakemm ikun komdu. 
Iżda tiħux nifs ’il barra fl-inalatur.

Il-biċċa tal-ħalq għandha titpoġġa bejn ix-xofftejn u mbagħad ix-xofftejn għandhom jingħalqu sew madwarha. Timblokkax il-fetħa tal-arja b’subgħajk waqt l-użu.

· Iġbed b’nifs wieħed twil u sod fil-fond. Dan in-nifs ’il ġewwa għandu jinżamm kemm jista' jkun (mill-inqas 3-4 sekondi).
· Neħħi l-inalatur minn ħalqek.
· Ħu nifs ’il barra bil-mod.

Għandek mnejn ma tkunx tista’ ttiegħem jew tħoss il-prodott mediċinali, anki meta tkun qed tuża l-inalatur sew.

Il-biċċa tal-ħalq tal-inalatur tista' titnaddaf permezz ta’ tissue xotta qabel mal-għatu jingħalaq.

c) Agħlaq l-inalatur 

Żerżaq l-għatu ’l fuq safejn jasal l-aktar, biex tagħlaq il-biċċa tal-ħalq.

4.3	Kontraindikazzjonijiet

Sensittività eċċessiva għas-sustanzi attivi jew għal kwalunkwe wieħed mill-eċċipjenti elenkati fis-sezzjoni 6.1.

4.4	Twissijiet speċjali u prekawzjonijiet għall-użu

Ażma

Dan il-prodott mediċinali m’għandux jintuża f’pazjenti bl-ażma billi ma ġiex studjat f’din il-popolazzjoni ta’ pazjenti.

Bronkospażmu paradossali

L-għoti ta’ umeclidinium/vilanterol jista’ jipproduċi bronkospażmu paradossali li jista’ jkun ta’ periklu għall-ħajja. Jekk iseħħ bronkospażmu paradossali, it-trattament għandu jitwaqqaf immedjatament u jekk ikun meħtieġ, tinbeda terapija alternattiva.

Mhux għall-użu akut 

Umeclidinium/vilanterol mhuwiex indikat għat-trattament ta’ episodji akuti ta’ bronkospażmu. 

Deterjorament tal-marda

Iż-żieda fl-użu ta’ bronkodilaturi li jaħdmu għal qasir żmien sabiex jittaffew is-sintomi tindika deterjorament tal-kontroll. F’każ ta’ deterjorament tal-COPD matul it-trattament b’umeclidinium/vilanterol, għandha ssir evalwazzjoni mill-ġdid tal-pazjent u tar-reġim tat-trattament għas-COPD.

Effetti kardjovaskulari

Jistgħu jidhru effetti kardjovaskulari, bħal arritmiji tal-qalb, eż. fibrillazzjoni atrijali u takikardija, wara l-għoti ta’ antagonisti tar-riċetturi muskariniċi u simpatomimetiċi, fosthom umeclidinium/vilanterol (ara sezzjoni 4.8). Pazjenti b’mard kardjovaskulari klinikament sinifikanti li mhux ikkontrollat kienu esklużi mill-istudji kliniċi. Għalhekk, umeclidinium/vilanterol għandu jintuża b’kawtela f’pazjenti b’mard kardjovaskulari sever.

Attività antimuskarinika

Minħabba l-attività antimuskarinika tiegħu, umeclidinium/vilanterol għandu jintuża b’kawtela f’pazjenti li jbatu minn żamma tal-awrina jew glawkoma tal-angolu dejjaq.

Ipokalimja

L-agonisti beta2-adrenerġiċi jistgħu jikkawżaw ipokalimja sinifikanti f’xi pazjenti, li kapaċi 
tikkawża effetti kardjovaskulari avversi. It-tnaqqis fil-potassju fis-serum huwa normalment temporanju, 
u ma jkunx jeħtieġ xi supplimenti. 

Fi studji kliniċi b’umeclidinium/vilanterol ma kienu osservati l-ebda effetti klinikament rilevanti ta’ ipokalimja fid-doża terapewtika rakkomandata. Għandha tiġi eżerċitata kawtela meta umeclidinium/vilanterol jintuża ma’ prodotti mediċinali oħra li għandhom ukoll il-potenzjal li jikkawżaw ipokalimja (ara sezzjoni 4.5).

Ipergliċemija

F’xi pazjenti l-agonisti beta2-adrenerġiċi jistgħu jikkawżaw ipergliċemija temporanja. 

Fi studji kliniċi b’umeclidinium/vilanterol ma kienu osservati l-ebda effetti klinikament rilevanti fuq il-glukosju fil-plasma fid-doża terapewtika rakkomandata. Hekk kif jinbeda t-trattament b’umeclidinium/vilanterol il-glukosju fil-plasma għandu jiġi mmonitorjat aktar bir-reqqa f’pazjenti bid-dijabete.

Kundizzjonijiet koeżistenti

Umeclidinium/vilanterol għandu jintuża b'kawtela f’pazjenti b’disturbi konvulżivi jew b’tirotossikożi, u f’pazjenti li jirrispondu b’mod mhux tas-soltu għall-agonisti tal-beta2-adrenerġiċi.

Eċċipjenti

Dan il-prodott mediċinali fih il-lactose. Pazjenti li għandhom problemi ereditarji rari ta’ intolleranza għall-galactose, nuqqas totali ta’ lactase jew malassorbiment tal-glucose-galactose m’għandhomx jużaw dan il-prodott mediċinali.
	
4.5	Interazzjoni ma’ prodotti mediċinali oħra u forom oħra ta’ interazzjoni 

Mhuwiex mistenni li jkun hemm interazzjonijiet klinikament sinifikanti kkawżati minn umeclidinium/vilanterol fid-dożi kliniċi minħabba l-konċentrazzjonijiet baxxi fil-plażma miksuba wara doża meħuda min-nifs.

Imblokkaturi beta-adrenerġiċi

Imblokkaturi beta2-adrenerġiċi jistgħu jdgħajfu jew jantagonizzaw l-effett tal-agonisti beta2‑adrenerġiċi, bħal vilanterol. L-użu fl-istess ħin ta’ imblokkaturi beta-adrenerġiċi kemm selettivi kif ukoll mhux selettivi għandu jiġi evitat sakemm ma jkunx hemm raġunijiet konvinċenti għall-użu tagħhom.

Interazzjonijiet metaboliċi u bbażati fuq it-trasportaturi

Vilanterol huwa substrat taċ-ċitokromu P450 3A4 (CYP3A4). L-għoti fl-istess ħin ma’ inibituri qawwija ta’ CYP3A4 (eż. ketoconazole, clarithromycin, itraconazole, ritonavir, telithromycin) jista’ jinibixxi l-metaboliżmu ta’, u jżid l-esponiment sistemiku għal, vilanterol. L-għoti fl-istess ħin ma’ ketoconazole (400 mg) f’voluntiera b’saħħithom żied l-AUC(0-t) u s-Cmax, medji ta’ vilanterol b’65% u 22% rispettivament. Iż-żieda fl-esponiment għal vilanterol ma kinitx assoċjata ma’ żieda fl-effetti sistemiċi fuq ir-rata tal-qalb, il-potassju fid-demm jew l-intervall QT (korrett bl-użu tal-metodu ta’ Fridericia) relatati mal-agonisti beta-adrenerġiċi. Hija rakkomandata attenzjoni meta jingħataw flimkien umeclidinium/vilanterol ma’ ketoconazole u inibituri qawwija magħrufa oħra ta’ CYP3A4 billi hemm potenzjal ta’ esponiment sistemiku akbar għal vilanterol, li jista’ jwassal għal żieda fil-potenzjal għar-reazzjonijiet avversi. Verapamil, inibitur moderat ta’ CYP3A4, ma affettwax b’mod sinifikanti l-farmakokinetika ta’ vilanterol.

Umeclidinium huwa substrat taċ-ċitokromu P450 2D6 (CYP2D6). Il-farmakokinetika fissa ta’ umeclidinium ġiet valutata f’voluntiera b’saħħithom neqsin minn CYP2D6 (metabolizzaturi ħżiena). Ma kien osservat l-ebda effett fuq l-AUC jew is-Cmax ta’ umeclidinium b’doża 8 darbiet ogħla. Kienet osservata żieda bejn wieħed u ieħor ta’ 1.3 darbiet fl-AUC ta’ umeclidinium b’doża 16-il darba ogħla bl-ebda effett fuq is-Cmax ta’ umeclidinium. Abbażi tal-kobor ta’ dawn il-bidliet, ma hija mistennija l-ebda interazzjoni klinikament rilevanti meta umeclidinium/vilanterol jingħata fl-istess ħin ma’ inibituri ta’ CYP2D6 jew meta jingħata lill-pazjenti ġenetikament defiċjenti fl-attività ta’ CYP2D6 (metabolizzaturi ħżiena).

Kemm umeclidinium kif ukoll vilanterol huma substrati tat-trasportatur tal-glikoproteina P (P‑gp). L-effett tal-inibitur moderat tal-P-gp, verapamil (240 mg darba kuljum), fuq il-farmakokinetika fissa ta’ umeclidinium u vilanterol ġie valutat f’voluntiera b’saħħithom. Ma kien osservat l-ebda effett ta’ verapamil fuq is- Cmax ta’ umeclidinium jew vilanterol. Kienet osservata żieda ta’ madwar 1.4 darbiet fl-AUC ta’ umeclidinium bl-ebda effett fuq l-AUC ta’ vilanterol. Abbażi tal-kobor ta’ dawn il-bidliet, ma hija mistennija l-ebda interazzjoni klinikament rilevanti bejn il-mediċini meta umeclidinium/vilanterol jingħata fl-istess ħin ma’ inibituri tal-P‑gp.

Antimuskariniċi u simpatomimetiċi oħra

L-għoti fl-istess ħin ta’ umeclidinium/vilanterol ma’ antagonisti muskariniċi li jaħdmu fit-tul oħra, agonisti beta2-adrenerġiċi li jaħdmu fit-tul jew prodotti mediċinali li fihom xi waħda minn dawn is-sustanzi ma ġiex studjat u mhuwiex rakkomandat minħabba l-potenzjal ta’ reazzjonijiet avversi magħrufa b’antagonisti muskariniċi jew b’agonisti beta2-adrenerġiċi (ara sezzjonijiet 4.4 u 4.9).

Ipokalimja

Trattament konkomitanti ipokalimiku b’derivati ta’ methylxanthine, sterojdi jew dijuretiċi li jħallu il-potassju joħroġ fl-awrina jista' jżid l-effett ipokalimiku possibbli ta’ agonisti beta2-adrenerġiċi, għalhekk uża b’kawtela (ara sezzjoni 4.4).

Prodotti mediċinali oħra għas-COPD

Għalkemm ma sarux studji formali in vivo tal-interazzjoni bejn il-mediċini, umeclidinium/vilanterol li jittieħed man-nifs intuża b’mod konkomitanti ma’ prodotti mediċinali oħra għal COPD fosthom bronkodilaturi simpatomimetiċi li jaħdmu għal qasir żmien u kortikosterojdi li jittieħdu man-nifs, mingħajr evidenza klinika ta’ interazzjonijiet bejn il-mediċini.

4.6	Fertilità, tqala u treddigħ 

Tqala

M’hemmx data dwar l-użu ta’ umeclidinium/vilanterol f’nisa tqal. Studji f’annimali wrew effett tossiku fuq is-sistema riproduttiva f'espożizzjonijiet li mhumiex klinikament rilevanti wara l-għoti ta’ vilanterol (ara sezzjoni 5.3).

Umeclidinium/vilanterol għandu jintuża waqt it-tqala biss jekk il-benefiċċju mistenni għall-omm jiġġustifika r-riskju potenzjali għall-fetu.

Treddigħ

Mhux magħruf jekk umeclidinium jew vilanterol jiġux eliminati mill-ħalib tas-sider tal-bniedem. Madankollu, agonisti beta2-adrenerġiċi oħra huma misjuba fil-ħalib tas-sider tal-bniedem. Ir-riskju gћat-trabi tat-twelid mhux eskluż. Gћandha tittieћed deċiżjoni jekk il-mara twaqqafx it-treddigћ jew twaqqafx it-trattament b’umeclidinium/vilanterol, wara li jiġi kkunsidrat il-benefiċċju ta’ treddigħ gћat-tarbija u l-benefiċċju tat-trattament gћall-mara.

Fertilità

M’hemmx data dwar l-effetti ta’ umeclidinium/vilanterol fuq il-fertilità tal-bniedem. Studji f’annimali ma wrew l-ebda effett ta’ umeclidinium jew vilanterol fuq il-fertilità. 

4.7	Effetti fuq il-ħila biex issuq u tħaddem magni 

Umeclidinium/vilanterol m’għandu l-ebda effett jew ftit li xejn għandu effett fuq il-ħila biex issuq u tħaddem magni. 

4.8	Effetti mhux mixtieqa

Sommarju tal-profil tas-sigurtà

Ir-reazzjoni avversa rrappurtata l-aktar ta’ spiss hija r-rinofarinġite (9%).

Lista f’tabella tar-reazzjonijiet avversi

Il-profil tas-sigurtà ta’ ANORO ELLIPTA huwa bbażat fuq l-esperjenza tas-sigurtà b’umeclidinium/vilanterol u l-komponenti individwali mill-programm ta’ żvilupp kliniku li fih ħadu sehem 6 855 pazjent b’COPD u minn rapportar spontanju. Il-programm ta’ żvilupp kliniku kien jinkludi 2 354 pazjent li rċevew umeclidinium/vilanterol darba kuljum fl-istudji kliniċi tal-Fażi III ta’ 24 ġimgħa jew aktar, li minnhom 1 296 pazjent irċevew id-doża rakkomandata ta’ 55/22 mikrogramma fi studji ta’ 24 ġimgħa, 832 pazjent irċevew doża ogħla ta’ 113/22 mikrogramma fi studji ta’ 24 ġimgħa u 226 pazjent irċevew 113/22 mikrogramma fi studju ta’ 12-il xahar.

Il-frekwenzi assenjati għar-reazzjonijiet avversi identifikati fit-tabella hawn taħt jinkludu r-rati ta’ inċidenza mhux ipproċessati li ġew osservati fl-integrazzjoni tal-ħames studji ta’ 24 ġimgħa u fl-istudju dwar is-sigurtà ta’ 12-il xahar. 

Il-frekwenza tar-reazzjonijiet avversi hija definita bl-użu tal-konvenzjoni li ġejja: komuni ħafna (≥1/10); komuni (≥1/100 sa <1/10); mhux komuni (≥1/1 000 sa <1/100); rari (≥1/10 000 sa <1/1 000); rari ħafna (<1/10 000) u mhux magħruf (ma tistax tittieħed stima mid-data disponibbli).
 
	Sistema tal-Klassifika tal-Organi
	Reazzjonijiet Avversi

	Frekwenza

	Infezzjonijiet u infestazzjonijiet
	Infezzjoni fl-apparat urinarju 
Sinusite
Rinofarinġite
Farinġite
Infezzjoni fil-parti ta’ fuq tal-apparat respiratorju
	Komuni
Komuni
Komuni
Komuni
Komuni


	Disturbi fis-sistema immuni
	Reazzjonijiet ta’ sensittività eċċessiva jinkludu:
Raxx 
Anafilassi, anġjoedema u urtikarja
	

Mhux komuni
Rari

	Disturbi fis-sistema nervuża
	Uġigħ ta’ ras
Rogħda
Disgewżja
Sturdament
	Komuni
Mhux komuni
Mhux komuni
Mhux magħruf

	Disturbi fl-għajnejn
	Vista mċajpra
Glawkoma
Żieda fil-pressjoni ta’ ġol-għajn
Uġigħ fl-għajnejn
	Rari
Rari
Rari
Rari

	Disturbi fil-qalb
	Fibrillazzjoni atrijali
Takikardija sopraventrikolari
Ritmu idjoventrikulari
Takikardija
Ekstrasistoli supraventrikulari
Palpitazzjonijiet
	Mhux komuni
Mhux komuni
Mhux komuni
Mhux komuni
Mhux komuni
Mhux komuni

	Disturbi respiratorji, toraċiċi u medjastinali
	Sogħla
Uġigħ orofarinġali
Disfonja
Bronkospażmu paradossali
	Komuni
Komuni
Mhux komuni
Rari

	Disturbi gastrointestinali 
	Stitikezza
Ħalq xott
	Komuni
Komuni

	Disturbi muskolu-skeletriċi u tat-tessuti konnettivi
	Spażmi fil-muskolu
	Mhux komuni

	Disturbi fil-kliewi u fis-sistema urinarja

	Ritenzjoni tal-awrina
Disurja
Ostruzzjoni tal-iżbokk tal-bużżieqa tal-awrina
	Rari
Rari
Rari


Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva 

Doża eċċessiva ta’ umeclidinium/vilanterol probabbilment tipproduċi sinjali u sintomi minħabba l-azzjonijiet tal-komponenti individwali, konsistenti mar-reazzjonijiet avversi magħrufa tal-antagonisti muskariniċi li jittieħdu man-nifs (eż. ħalq xott, disturbi tal-akkomodazzjoni viżwali u takidardija) jew dawk b’doża eċċessiva ta’ agonisti beta2-adrenerġiċi oħra (eż. arritmiji, rogħda, uġigħ ta’ ras, palpitazzjonijiet, dardir, ipergliċemija u ipokalimja).

Jekk isseħħ doża eċċessiva, il-pazjent għandu jingħata trattament ta’ sostenn b’monitoraġġ xieraq kif meħtieġ.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi 

Kategorija farmakoterapewtika: Mediċini għal mard ostruttiv tal-passaġġi tal-arja, adrenerġiċi f’kombinazzjoni ma’ antikolinerġiċi inkl. kombinazzjonijiet trippli bil-kortikosterojdi, Kodiċi ATC: R03AL03 

Mekkaniżmu ta’ azzjoni

Umeclidinium/vilanterol huwa antagonist tar-riċetturi muskariniċi li jaħdem fit-tul/agonist beta2-adrenerġiku li jaħdem fit-tul (LAMA/LABA) kombinat li jittieħed man-nifs. Wara teħid man-nifs mill-ħalq, iż-żewġ komposti jaħdmu lokalment fuq il-passaġġi tal-arja biex jipproduċu bronkodilazzjoni permezz ta’ mekkaniżmi separati.

Umeclidinium
Umeclidinium huwa antagonist tar-riċetturi muskariniċi li jaħdem fit-tul (imsejjaħ ukoll antikolinerġiku). Huwa derivattiv ta’ quinuclidine b’attività fost bosta sottotipi ta’ riċetturi muskariniċi. Umeclidinium jipproduċi l-attività bronkodilatorja tiegħu billi jinibixxi b’mod kompetittiv it-twaħħil tal-aċetilkolina mar-riċetturi muskariniċi fuq il-muskoli lixxi tal-passaġġi tal-arja. Huwa juri riversibbiltà bil-mod fis-sottotip tar-riċettur muskariniku uman M3 in vitro u perjodu twil ta’ azzjoni in vivo meta ngħata direttament fil-pulmuni f’mudelli ta’ qabel l-użu kliniku.

Vilanterol
Vilanterol huwa agonist selettiv li jaħdem fit-tul, tar-riċetturi beta2-adrenerġiċi (LABA- long-acting, beta2-adrenergic receptor agonist ). 
L-effetti farmakoloġiċi tal-agonisti beta2-adrenerġiċi, inkluż vilanterol, huma tal-anqas parzjalment attribwibbli lill-istimulazzjoni tal-adenylate cyclase ġoċ-ċelloli, l-enzima li tikkatalizza l-konverżjoni ta’ adenosine triphosphate (ATP) fi 3’,5’-adenosine monophosphate ċikliku (AMP ċikliku). Iż-żieda fil-livelli ta’ AMP ċikliku tikkawża r-rilassament tal-muskolu lixx tal-bronki u l-inibizzjoni tar-rilaxx ta’ medjaturi ta’ sensittività eċċessiva immedjata miċ-ċelloli, speċjalment miċ-ċelloli mast.

Effetti farmakodinamiċi

Fi studji ta’ Fażi III li damu għaddejjin 6 xhur, umeclidinium/vilanterol ipprovda titjib klinikament sinifikanti fuq plaċebo fil-funzjoni tal-pulmun (kif imkejjel mill-volum espiratorju sfurzat f’sekonda [FEV1]) fuq perjodu ta’ 24 siegħa wara għoti darba kuljum, li kien evidenti kwarta wara l-għoti tal-ewwel doża (titjib ta’112 ml (p <0.001*) fuq plaċebo. It-titjib massimu medju fl-FEV1 fi żmien l-ewwel 6 sigħat wara l-għoti tad-doża meta mqabbel mal-plaċebo kien ta’ 224 ml (p<0.001*) f’ġimgħa 24. Ma kienx hemm evidenza ta’ takifilassi fl-effett ta’ ANORO ELLIPTA maż-żmien.

Elettrofiżjoloġija tal-qalb
L-effett ta’ umeclidinium/vilanterol fuq l-intervall QT ġie evalwat fi studju tal-QT ikkontrollat bil-plaċebo u bis-sustanza attiva (moxifloxacin) li kien jinvolvi l-għoti darba kuljum ta’ dożi lesti minn qabel ta’ umeclidinium/vilanterol 113/22 mikrogramma jew 500/100 mikrogramma (doża lesta minn qabel b’umeclidinium f’doża tmien darbiet dik rakkomandata u vilanterol f’doża erba' darbiet dik rakkomandata) għal 10 ijiem f’103 voluntiera b’saħħithom. Id-differenza massima medja fit-titwil tal-intervall QT (korrett bl-użu ta’ metodu ta’ Fridericia, QTcF) mill-plaċebo wara korrezzjoni fil-linja bażi kienet ta’ 4.3 (90% CI=2.2 sa 6.4) millisekondi li dehret 10 minuti wara l-għoti ma’ umeclidinium/vilanterol 113/22 mikrogramma u 8.2 (90% CI=6.2 sa 10.2) millisekondi li dehret 30 minuta wara l-għoti ma’ umeclidinium/vilanterol 500/100 mikrogramma. Għalhekk, ma kien osservat l-ebda potenzjal proarritmiku klinikament rilevanti relatat mat-titwil fl-intervall QT b’umeclidinium/vilanterol 113/22 mikrogramma.

Kienet osservata wkoll żieda dipendenti fuq id-doża fir-rata tal-qalb. Id-differenza massima medja fir-rata tal-qalb mill-plaċebo wara korrezzjoni fil-linja bażi kienet ta’ 8.4 (90% CI=7.0 għal 9.8) taħbitiet/minuta u 20.3 (90% CI=18.9 għal 21.7) taħbita/minuta li dehret 10 minuti wara l-għoti ta’ umeclidinium/ vilanterol 113/22 mikrogramma u 500/100 mikrogramma rispettivament.

Barra minn hekk, ma kinux osservati effetti klinikament sinifikanti fuq ir-ritmu tal-qalb b’monitoraġġ Holter għal 24 siegħa f’53 pazjenti b’COPD li kienu ttrattati b’umeclidinium/vilanterol 55/22 mikrogramma darba kuljum, fi studju wieħed ta’ 6-xhur, jew f’55 pazjent li rċevew umeclidinium/vilanterol 113/22 mikrogramma darba kuljum fi studju ieħor ta’ 6‑xhur u 226 pazjent li rċevew 113/22 mikrogramma darba kuljum fl-istudju ta’ 12-il xahar.

Effikaċja klinika u sigurtà

L-effikaċja klinika ta’ umeclidinium/vilanterol mogħti darba kuljum kienet evalwata fi tmien studji kliniċi ta’ Fażi III fuq 6 835 pazjent adult b’dijanjosi klinika ta’ COPD; 5 618 pazjent minn ħames studji ta’ sitt xhur (żewġ provi kkontrollati bi plaċebo u tliet provi kkontrollati b’sustanza attiva [tiotropium] ta’ tqabbil), 655 pazjent minn żewġ studji ta’ 3 xhur dwar il-felħan għall-eżerċizzju/funzjoni tal-pulmuni u 562 pazjent minn studju ta’ appoġġ ta’ 12-il xahar.

Effetti fuq il-funzjoni tal-pulmun
ANORO ELLIPTA wera titjib fil-funzjoni tal-pulmun (kif definit mill-bidla mil-linja bażi fl-inqas livell tal-FEV1) f’diversi studji. Fi studju wieħed tal-Fażi 3 ta’ 6‑xhur, ANORO ELLIPTA wera titjib statistikament sinifikanti fl-inqas livell tal-FEV1 (endpoint primarju) f’ġimgħa 24 meta mqabbel ma’ plaċebo u kull fergħa ta’ trattament b’komponent tal-monoterapija. Barra minn hekk, ANORO ELLIPTA wera titjib statistikament sinifikanti u klinikament sinifikanti fil-livell minimu tal-FEV1 meta mqabbel ma’ tiotropium fi tnejn mit-tliet studji b’sustanza attiva ta’ tqabbil ta’ 6‑xhur u titjib numerikament akbar minn tiotropium fit-tielet studju b’sustanza attiva ta’ tqabbil (ara Tabella 1). Ma kien hemm l-ebda tnaqqis fl-effett bronkodilatur maż-żmien.

Eżiti sintomatiċi
Qtugħ ta’ nifs:
ANORO ELLIPTA wera tnaqqis statistikament sinifikanti u klinikament importanti fil-qtugħ ta’ nifs kif evalwat minn żieda fil-punteġġ fokali TDI f’ġimgħa 24 (end-point sekondarju prinċipali) meta mqabbel mal-plaċebo (ara Tabella 1). It-titjib fil-punteġġ fokali TDI meta mqabbel ma’ kull komponent tal-monoterapija u tiotropium ma kienx statistikament sinifikanti (ara Tabella 1).

Il-proporzjon ta’ pazjenti li mill-anqas irrispondew bid-differenza minima klinikament importanti (MCID) ta’ punteġġ fokali TDI ta’ unità 1 f’ġimgħa 24 kien akbar għal ANORO ELLIPTA (58%) meta mqabbel mal-plaċebo (41%) u kull komponent tal-monoterapija (53% għal umeclidinium u 51% għal vilanterol ).

Kwalità tal-ħajja relatata mas-saħħa:
ANORO ELLIPTA wera wkoll titjib fil-kwalità tal-ħajja relatata mas-saħħa mkejla bl-użu tas-St. George’s Respiratory Questionnaire (SGRQ) kif indikat minn tnaqqis fil-punteġġ totali tal-SGRQ f’Ġimgħa 24 meta mqabbel mal-plaċebo u kull komponent tal-monoterapija (ara Tabella 1). ANORO ELLIPTA wera tnaqqis statistikament sinifikanti fil-punteġġ totali tal-SGRQ meta mqabbel ma’ tiotropium f'wieħed mit-tliet studji b’sustanza attiva ta’ tqabbil (ara Tabella 1).

Il-proporzjon ta’ pazjenti li mill-anqas irrispondew bil-MCID fil-punteġġ tal-SGRQ (definit bħala tnaqqis ta’ 4 unitajiet mil-linja bażi) f’ġimgħa 24 kien akbar għal ANORO ELLIPTA (49%) meta mqabbel mal-plaċebo (34%) u kull komponent ta’ monoterapija (44% għal umeclidinium u 48% għal vilanterol). Fi studju b’sustanza attiva ta’ tqabbil, proporzjon akbar ta’ pazjenti li kienu qed jirċievu ANORO ELLIPTA rrispondew b’titjib klinikament sinifikanti fil-punteġġ tal-SGRQ f’ġimgħa 24 (53%) meta mqabbla ma’ tiotropium (46%). Fiż-żewġ studji l-oħra bis-sustanza attiva ta’ tqabbil, proporzjon simili ta’ pazjenti kisbu mill-anqas il-MCID b’ANORO ELLIPTA u tiotropium; 49% u 54% għal ANORO ELLIPTA 55/22 mikrogramma, u 52% u 55% għal tiotropium.

Użu ta’ medikazzjoni ta’ salvataġġ
ANORO ELLIPTA naqqas l-użu tal-medikazzjoni ta’ salvataġġ b’salbutamol matul il-ġimgħat 1-24 meta mqabbel mal-plaċebo u umeclidinium (ara Tabella 1) u wera żieda mil-linja bażi fil-proporzjon ta’ ġranet meta ma kienet meħtieġa l-ebda medikazzjoni ta’ salvataġġ (medja ta’ 11.1%) meta mqabbel ma’ tnaqqis mil-linja bażi fuq plaċebo (medja ta’ 0.9%).

Fit-tliet studji ta’ 6 xhur ikkontrollati bis-sustanza attiva ta’ tqabbil, ANORO ELLIPTA naqqas l-użu tal-medikazzjoni ta’ salvataġġ b’salbutamol meta mqabbel ma’ tiotropium, bi tnaqqis statistikament sinifikanti osservat fi tnejn mill-istudji (ara Tabella 1). ANORO ELLIPTA wera wkoll żieda akbar mil-linja bażi fil-proporzjon ta’ ġranet meta ma kienet meħtieġa l-ebda medikazzjoni ta’ salvataġġ fit-tliet studji kollha(medja fil-firxa ta’ 17.6% sa 21.5%) meta mqabbel ma’ tiotropium (medja fil-firxa ta’ 11.7% sa 13.4%).

Tabella 1. Il-funzjoni tal-pulmun, eżiti sintomatiċi u tal-kwalità tal-ħajja relatata mas-saħħa f'ġimgħa 24

	Tqabbil bejn il-kuri b’ANORO ELLIPTA 55/22 mcg
	Differenza bejn il-kuri1 (95% intervall ta’ kunfidenza, valur‑p)

	
	L-anqas livell tal-FEV1 (ml)
	Punteġġ Fokali TDI

	Punteġġ Totali tal-SGRQ

	Użu ta’ medikazzjoni ta’ salvataġġ

	ANORO ELLIPTA (N = 413) 
kontra
Plaċebo (N = 280)
	167
(128, 207)
<0.001
	1.2 
(0.7,1.7)
<0.001
	-5.51
(-7.88, -3.13)
<0.001[footnoteRef:1] [1:  F'dan l-istudju intużat proċedura ta’ ttestjar statistiku step-down  u dan it-tqabbil kien  anqas minn tqabbil li ma kisibx sinifikanza statistika. Għalhekk, ma tistax tiġi konkluża sinifikanza statistika fuq dan it-tqabbil.] 

	-0.8
(-1.3,-0.3)
0.001*

	ANORO ELLIPTA (N = 413) 
kontra
Umeclidinium 55 mcg
(N = 418)
	52
(17, 87)
0.004
	0.3
(-0.2, 0.7)
0.244
	-0.82
(-2.90, 1.27)
0.441
	-0.6
(-1.0, -0.1)
0.014*

	ANORO ELLIPTA (N = 413) 
kontra
Vilanterol 22 mcg
(N = 421)
	95
(60, 130)
<0.001
	0.4
(-0.1, 0.8)
0.117
	-0.32
(-2.41, 1.78)
0.767
	0.1
(-0.3, 0.5)
0.675

	ANORO ELLIPTA (N = 454) 
kontra
tiotropium 18 mcg
(N = 451)
(Studju ZEP117115)
	112
(81, 144)
<0.001
	n/e
	-2.10
(-3.61, -0.59)
0.006
	-0.5
(-0.7, -0.2)
<0.001

	ANORO ELLIPTA (N = 207) 
kontra
tiotropium 18 mcg
(N = 203)
(Studju DB2113360)
	90
(39, 141)
<0.001
	0.12
(-0.4, 0.5)
0.817
	0.75
(-2.12, 3.63)
0.607
	-0.7
(-1.2, -0.1)
0.022

	ANORO ELLIPTA (N = 217) 
kontra
tiotropium 18 mcg
(N =  215)
(Studju DB2113374)
	60
(10, 109)
0.018*
	
	-0.17
(-2.85, 2.52)
0.904
	-0.6
(-1.2, 0.0)
0.069


N=numru fil-popolazzjoni b’Intenzjoni li jiġu ttrattati 
mcg = mikrogrammi
n/e = mhux evalwat
1. Medja tal-anqas kwadri
2. Data miġbura flimkien mill-Istudju DB2113360 u l-Istudju DB2113374
3. Differenza fl-għadd medju ta’ nefħiet kuljum matul il-ġimgħat 1-24

Doża ogħla ta’ umeclidinium/vilanterol (113/22 mikrogramma) ġiet studjata wkoll fi studju kliniku ikkontrollat bi plaċebo ta’ 24 ġimgħa u fi tnejn mit-tliet studji attivi-ikkontrollati ta’ 24 ġimgħa. Ir-riżultati kienu simili għal dawk tad-doża ta’ ANORO ELLIPTA u pprovdew evidenza addizzjonali ta’ appoġġ għall-effikaċja ta’ ANORO ELLIPTA. 

Taħrix tas-COPD 
Fi studju ta’ 24 ġimgħa kkontrollat bil-plaċebo f’pazjenti b’COPD sintomatiku, ANORO ELLIPTA naqqas ir-riskju ta’ taħrix tas-COPD moderat/sever b’50% meta mqabbel ma’ plaċebo (abbażi tal-analiżi tas-żmien għall-ewwel taħrix: Proporzjon ta’ Periklu (HR) 0.5; 95% CI: 0.3, 0.8; p=0.004*); b’20% meta mqabbel ma’ umeclidinium (HR 0.8; 95% CI: 0.5, 1.3; p=0.391); u b’30% meta mqabbel ma’ vilanterol (HR 0.7; 95% CI: 0.4, 1.1; p=0.121). Mit-tliet studji b’sustanza attiva ta’ tqabbil f’pazjenti b’COPD sintomatiku, ir-riskju ta’ taħrix tas-COPD moderat/sever meta mqabbel ma’ tiotropium tnaqqas b’50% fi studju wieħed (HR 0.5; 95% CI: 0.3, 1.0; p=0.044). Fiż-żewġ studji l-oħra, ir-riskju ta’ taħrix tas-COPD moderat/sever żdied b’20% u 90% (HR 1.2; 95% CI: 0.5, 2.6; p=0.709 u HR 1.9; 95% CI: 1.0, 3.6; p=0.062 rispettivament). Dawn l-istudji ma kinux speċifikament imfassla biex jevalwaw l-effett ta’ trattament fuq it-taħrix tas-COPD u pazjenti ġew irtirati mill-istudju f’każ ta’ taħrix 

Studji tal-effikaċja ta’ sostenn
Fi studju ta’ 52 ġimgħa randomizzat, double-blind (CTT116855, IMPACT), 10 355 pazjent adult b’COPD sintomatiku u bi storja ta’ taħrix 1 jew aktar moderat/sever fit-12-il xahar ta’ qabel ġew randomizzati (1:2:2) biex jirċievu umeclidinium/vilanterol (UMEC/VI 55/22 mikrogramma), fluticasone furoate/umeclidinium/vilanterol (FF/UMEC/VI 92/55/22 mikrogramma), jew fluticasone furoate/vilanterol (FF/VI 92/22 mikrogramma) mogħti darba kuljum bħala inalatur wieħed. Il-punt tat-tmiem primarju kien ir-rata annwali ta’ taħrix moderat u sever waqt li l-pazjent kien fuq it-trattament f’individwi ttrattati b’FF/UMEC/VI meta mqabbel ma’ FF/VI u UMEC/VI. Ir-rata annwali medja ta’ taħrix kienet 0.91, 1.07 u 1.21 għal FF/UMEC/VI, FF/VI, u UMEC/VI rispettivament.

It-tqabbil ta’ FF/UMEC/VI ma’ FF/VI u UMEC/VI rriżulta fi tnaqqis statistikament sinifikanti ta’ 14.8% fir-riskju ta’ taħrix moderat/sever (abbażi tal-analiżi taż-żmien għall-ewwel taħrix) (Proporzjon ta’ Periklu 0.85; 95% CI: 0.80, 0.91; p<0.001) u tnaqqis ta’ 16.0% fir-riskju ta’ taħrix moderat/sever rispettivament (abbażi tal-analiżi taż-żmien għall-ewwel taħrix) (Proporzjon ta’ Periklu 0.84; 95% CI: 0.78, 0.91; p<0.001).

Felħan għall-eżerċizzju u l-volumi tal-pulmun
ANORO ELLIPTA 55/22 mikrogramma tejjeb il-ħin tal-felħan għall-eżerċizzju meta mqabbel ma’ plaċebo, kif evalwat bl-endurance shuttle walk test (ESWT), fi studju wieħed iżda mhux fit-tieni u tejjeb il-kejl tal-volum tal-pulmun meta mqabbel ma’ plaċebo fiż-żewġ studji f’pazjenti adulti b’COPD b’iperinflazzjoni (kapaċità residwa funzjonali [FRC] >120%). Fl-ewwel studju, ANORO ELLIPTA 55/22 mikrogramma wera titjib statistikament sinifikanti u t-titjib klinikament rilevanti (abbażi ta’ differenza minima klinikament importanti (MCID) bejn 45 għal 85 sekonda) fuq plaċebo fil-ħin ta’ felħan għall-eżerċizzju (EET) miksub 3 sigħat dwar l-għoti tad-doża f’ġimgħa 12 (69.4 sekondi [p=0.003]). It-titjib fl-EET meta mqabbel mal-plaċebo dehret f’Jum 2 u kien sostnut f’ġimgħa 6 u ġimgħa 12. Fit-tieni studju, id-differenzi bejn il-kuri fl-EET bejn ANORO ELLIPTA 55/22 mikrogramma u l-plaċebo kienu ta’ 21.9 sekondi (p=0.234) f’ġimgħa 12.

ANORO ELLIPTA 55/22 mikrogramma wera wkoll titjib statistikament sinifikanti meta mqabbel mal-plaċebo fil-bidla mil-linja bażi fil-kejl tal-volum tal-pulmun fl-inqas livell u 3 sigħat wara d-doża f’ġimgħa 12 fl-ewwel studju (kapaċità ispiratorja: 237 ml u 316 ml rispettivament, volum residwu: ‑466 ml u ‑643 ml rispettivament u kapaċità residwa funzjonali: ‑351 ml u ‑522 ml rispettivament; kollha p<0.001). Fit-tieni studju, ANORO ELLIPTA 55/22 mikrogramma wera titjib meta mqabbel mal-plaċebo fil-bidla mil-linja bażi fil-kejl tal-volum tal-pulmun fl-inqas livell u 3 sigħat wara d-doża f’ġimgħa 12 (kapaċità ispiratorja: 198 ml u 238 ml rispettivament, volum residwu: ‑295 ml u ‑351 ml rispettivament u kapaċità residwa funzjonali: ‑238 ml u ‑302 ml rispettivament; kollha p<0.040[footnoteRef:2]). [2:  F’dan l-istudju ntużat proċedura ta’ ttestjar statistiku step-down u dan it-tqabbil kien aktar baxx minn tqabbil li ma kisibx sinifikat statistiku. Għalhekk, is-sinifikat statistiku fuq dan it-tqabbil ma jistax jiġi inferit.] 


Popolazzjoni pedjatrika

L-Aġenzija Ewropea għall-Mediċini irrinunzjat għall-obbligu li jiġu ppreżentati r-riżultati tal-istudji b’ANORO ELLIPTA f’kull sett tal-popolazzjoni pedjatrika fil-COPD (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Meta umeclidinium u vilanterol ingħataw flimkien bit-teħid man-nifs, il-farmakokinetika ta’ kull komponent kienet simili għal dik osservata meta kull sustanza attiva ngħatat separatament. Għal skopijiet farmakokinetiċi, kull komponent għalhekk jista’ jiġi kkunsidrat separatament.

Assorbiment

Umeclidinium
Wara t-teħid man-nifs ta’ umeclidinium f’voluntiera b’saħħithom, is-Cmax seħħet wara 5 sa 15-il minuta. Il-bijodisponibilità assoluta ta’ umeclidinium li jittieħed man-nifs kienet bħala medja 13% tad-doża, b’kontribuzzjoni negliġibbli mill-assorbiment orali. Wara dożaġġ ripetut ta’ umeclidinium li jittieħed man-nifs, stat fiss inkiseb fi żmien 7 sa 10 ijiem b’akkumulazzjoni 1.5 sa 1.8 darbiet akbar. 

Vilanterol
Wara t-teħid man-nifs ta’ vilanterol f’voluntiera b’saħħithom, is-Cmax seħħet wara 5 sa 15-il minuta. Il-bijodisponibilità assoluta ta’ vilanterol li jittieħed man-nifs kienet ta’ 27%, b’kontribuzzjoni negliġibbli mill-assorbiment orali. Wara dożaġġ ripetut ta’ vilanterol li jittieħed man-nifs, stat fiss inkiseb fi żmien 6 ijiem b’akkumulazzjoni sa 2.4 darbiet akbar.

Distribuzzjoni

Umeclidinium 
Wara għoti fil-vini lil voluntiera b’saħħithom, il-volum medju ta’ distribuzzjoni kien ta’ 86 litru. It-twaħħil mal-proteini tal-plażma in vitro fil-plażma tal-bniedem kien bħala medja ta’ 89%. 

Vilanterol
Wara għoti fil-vini lil voluntiera b’saħħithom, il-volum medju ta’ distribuzzjoni fl-istat fiss kien ta’ 165 litru. Vilanterol għandu assoċjazzjoni baxxa maċ-ċelluli ħomor fid-demm. It-twaħħil mal-proteini tal-plażma in vitro fil-plażma tal-bniedem kien bħala medja ta’ 94%

Bijotrasformazzjoni

Umeclidinium
Studji in vitro wrew li umeclidinium huwa metabolizzat primarjament miċ-ċitokromu P450 2D6 (CYP2D6) u huwa substrat għat-trasportatur tal-glikoproteina P (P-gp). Ir-rotot metaboliċi primarji għal umeclidinium huma ossidattivi (idroksilazzjoni, dealkilazzjoni-O) segwiti mill-konjugazzjoni (glukuronidazzjoni, eċċ.), li jirriżultaw f’firxa ta’ metaboliti li jew ikollhom attività farmakoloġika mnaqqsa jew li għalihom ma ġietx stabbilita l-attività farmakoloġika. L-esponiment sistemiku għall-metaboliti huwa baxx.

Vilanterol
Studji in vitro wrew li vilanterol huwa metabolizzat primarjament miċ-ċitokromu P450 3A4 (CYP3A4) u huwa substrat għat-trasportatur tal-P-gp. Ir-rotot metaboliċi primarji għal vilanterol huma d-dealkilazzjoni-O għal firxa ta’ metaboliti b’attività agonista beta1- u beta2-adrenerġika konsiderevolment imnaqqsa. Il-profili metaboliċi tal-plażma wara għoti orali ta’ vilanterol fi studju radjutikkettat fil-bniedem kienu konsistenti ma’ metaboliżmu għoli tal-ewwel passaġġ. L-esponiment sistemiku għall-metaboliti huwa baxx.

Eliminazzjoni

Umeclidinium 
It-tneħħija mill-plażma wara għoti fil-vini kienet ta’ 151 litru/siegħa. Wara għoti fil-vini, madwar 58% tad-doża radjutikkettata mogħtija (jew 73% tar-radjuattività rkuprata) tneħħiet fl-ippurgar sa 192 siegħa wara d-doża. It-tneħħija fl-awrina ammontat għal 22% tad-doża radjutikkettata mogħtija sa 168 siegħa (27% tar-radjuattività rkuprata). It-tneħħija tal-materjal relatat mal-mediċina fl-ippurgar wara għoti fil-vina indikat sekrezzjoni fil-bila. Wara għoti orali lil voluntiera rġiel b’saħħithom, ir-radjuattività totali tneħħiet primarjament fl-ippurgar (92% tad-doża radjutikkettata mogħtija jew 99% tar-radjuattività rkuprata) sa 168 siegħa wara d-doża. Inqas minn 1% tad-doża mogħtija b’mod orali (1% tar-radjuattività rkuprata) tneħħiet fl-awrina, li jissuġġerixxi assorbiment negliġibbli wara għoti orali. Il-half-life tal-eliminazzjoni ta’ umeclidinium mill-plażma wara t-teħid man-nifs tad-doża għal 10 ijiem kienet bħala medja 19-il siegħa f’voluntiera b’saħħithom, bi 3% sa 4% mneħħi mhux mibdul fl-awrina fl-istat fiss.
 
Vilanterol
It-tneħħija ta’ vilanterol mill-plażma wara għoti fil-vini kienet ta’ 108 litri/siegħa. Wara l-għoti orali ta’ vilanterol radjutikkettat, il-bilanċ tal-massa wera 70% tar-radjutikketta fl-awrina u 30% fl-ippurgar. L-eliminazzjoni primarja ta’ vilanterol kienet bil-metaboliżmu segwita mit-tneħħija tal-metaboliti fl-awrina u l-ippurgar. Il-half-life tal-eliminazzjoni ta’ vilanterol mill-plażma wara t-teħid man-nifs tad-doża għal 10 ijiem kienet bħala medja ta’ 11-il siegħa.

Popolazzjonijiet speċjali

Anzjani
Analiżi farmakokinetika tal-popolazzjoni wriet li l-farmakokinetika ta’ umeclidinium u vilanterol kienet simili bejn pazjenti b’COPD li kellhom 65 sena u aktar u dawk li kellhom inqas minn 65 sena.

Indeboliment tal-kliewi
Pazjenti b’indeboliment sever tal-kliewi ma wrew l-ebda evidenza ta’ żieda fl-esponiment sistemiku għal umeclidinium jew vilanterol (Cmax u AUC) wara li ngħataw umeclidinium/vilanterol b’umeclidinium fid-doppju tad-doża rakkomandata u vilanterol fid-doża rakkomandata u l-ebda evidenza ta’ tibdil fit-twaħħil mal-proteini bejn pazjenti b’indeboliment sever tal-kliewi u voluntiera b’saħħithom.

Indeboliment tal-fwied
Pazjenti b’indeboliment moderat tal-fwied (Child-Pugh tal-Klassi B) ma wrew l-ebda evidenza ta’ żieda fl-esponiment sistemiku għal umeclidinium jew vilanterol (Cmax u AUC) wara li ngħataw umeclidinium/vilanterol b’umeclidinium fid-doppju tad-doża rakkomandata u vilanterol fid-doża rakkomandata u l-ebda evidenza ta’ tibdil fit-twaħħil mal-plażma bejn pazjenti b’indeboliment moderat tal-fwied u voluntiera b’saħħithom. Umeclidinium/vilanterol ma ġiex evalwat f’pazjenti b’indeboliment sever tal-fwied.

Popolazzjonijiet speċjali oħra
Analiżi farmakokinetika tal-popolazzjoni uriet li ma huwa meħtieġ l-ebda aġġustament tad-doża għal umeclidinium jew vilanterol abbażi tal-effett tal-età, ir-razza, is-sess, l-użu ta’ kortikosterojdi li jittieħdu man-nifs, jew il-piż. Studju fuq metabolizzaturi ħżiena ta’ CYP2D6 ma wera l-ebda evidenza ta’ effett klinikament sinifikanti tal-polimorfiżmu ġenetiku ta’ CYP2D6 fuq l-esponiment sistemiku għal umeclidinium. 

5.3	Tagħrif ta' qabel l-użu kliniku dwar is-sigurtà 

Fi studji li ma kinux kliniċi b’umeclidinium u vilanterol, waħedhom jew flimkien, is-sejbiet kienu dawk tipikament assoċjati mal-farmakoloġija primarja jew tal-antagonisti tar-riċetturi muskariniċi jew tal-agonisti beta2‑adrenerġiċi rispettivament u/jew l-irritanza lokali. Id-dikjarazzjonijiet li ġejjin jirriflettu l-istudji mwettqa fuq il-komponenti individwali.

Effett tossiku fuq il-ġeni u riskju ta’ kanċer

Umeclidinium ma kienx ġenotossiku f’batterija standard ta’ studji u ma kienx karċinoġeniku fi studji tal-inalazzjoni tul il-ħajja fil-ġrieden jew fil-firien b’esponimenti ta’  26 jew  22 darba akbar mill-esponiment kliniku tal-bniedem għal umeclidinium 55 mikrogramma, fuq il-bażi tal-AUC, rispettivament.

Fi studji dwar it-tossiċità ġenetika, vilanterol (bħala alpha-phenylcinnamate) u l-aċidu trifenilaċetiku ma kinux ġenotossiċi, li jindika li vilanterol (bħala trifenatate) ma jirrappreżentax periklu ġenotossiku għall-bnedmin. B’mod konsistenti mas-sejbiet għal agonisti beta2-adrenerġiċi oħra, fi studji tal-inalazzjoni tul il-ħajja, vilanterol trifenatate kkawża effetti proliferattivi fl-apparat riproduttiv tal-firien u l-ġrieden nisa u fil-glandola pitwitarja tal-firien. Ma kien hemm l-ebda żieda fl-inċidenza ta’ tumuri fil-firien u l-ġrieden b’esponimenti 0.5 jew 13-il darba akbar mill-esponiment kliniku tal-bniedem għal vilanterol 22 mikrogramma, fuq il-bażi tal-AUC, rispettivament.

Tossiċità għar-riproduzzjoni

Umeclidinium ma kienx teratoġeniku fil-firien jew fil-fniek. Fi studju ta’ qabel u wara t-twelid, l-għoti ta’ umeclidinium minn taħt il-ġilda lill-firien wassal għal żieda aktar baxxa fil-piż tal-ġisem tal-omm u fil-konsum tal-ikel u naqqas daqsxejn il-piż tal-ġisem tal-frieħ ta’ qabel il-ftim f’ommijiet mogħtija doża ta’ 180 mikrogramma/kg/jum (madwar 80 darba l-esponiment kliniku tal-bniedem għal umeclidinium 55 mikrogramma, fuq il-bażi tal-AUC).

Vilanterol ma kienx teratoġeniku fil-firien. Fi studji tal-inalazzjoni fil-fniek, vilanterol ikkawża effetti simili għal dawk li dehru b’agonisti beta2-adrenerġiċi oħra (palat mixquq, kpiepel tal-għajnejn miftuħin, fużjoni sternebrali u liwja/rotazzjoni ħażina tad-dirgħajn u r-riġlejn) b’esponiment 6 darbiet ogħla mill-esponiment kliniku fil-bniedem fuq il-bażi tal-AUC. Meta ngħata taħt il-ġilda, ma kienx hemm effetti b’esponimenti 36 darba aktar mill-esponiment kliniku fil-bniedem ta’ vilanterol 22 mikrogramma, fuq il-bażi tal-AUC.


6.	TAGĦRIF FARMAĊEWTIKU

6.1	Lista ta’ eċċipjenti 

Lactose monohydrate 
Magnesium stearate

6.2	Inkompatibbiltajiet 

Mhux applikabbli. 

6.3	Żmien kemm idum tajjeb il-prodott mediċinali 

Sentejn

Żmien kemm idum tajjeb il-prodott mediċinali waqt l-użu wara li jinfetaħ it-trej: 6 ġimgħat

6.4	Prekawzjonijiet speċjali għall-ħażna 

Taħżinx f’temperatura ’l fuq minn 30°C. Jekk ikun maħżun fi friġġ, ħalli l-inalatur jerġa’ jiġi għat-temperatura tal-kamra għal mill-anqas siegħa qabel l-użu.
 
Żomm l-inalatur fit-trej issiġillat sabiex tilqa’ mill-umdità u neħħih biss immedjatament qabel l-ewwel użu. 


Ikteb id-data meta l-inalatur għandu jintrema fuq it-tikketta fl-ispazju pprovdut. Id-data għandha tiżdied malli l-inalatur jitneħħa mit-trej.

6.5	In-natura tal-kontenitur u ta’ dak li hemm ġo fih 

L-inalatur ELLIPTA jikkonsisti minn korp griż ċar, għatu tal-biċċa tal-ħalq aħmar u counter tad-dożi, ippakkjat fi trej ta’ laminat tal-fojl li fih qartas ta’ desikkant ta’ ġell silika. It-trej huwa ssiġillat b’għatu tal-fojl li jista’ jitneħħa. 
L-inalatur huwa strument multi-komponenti magħmul minn polypropylene, polyethylene ta’ densità għolja, polyoxymethylene, polybutylene terephthalate, acrylonitrile butadiene styrene, polycarbonate u stainless steel.

L-inalatur fih żewġ folji ta’ laminat tal-fojl tal-aluminju ta’ 7 jew 30 doża. 

Daqsijiet tal-pakkett ta’ inalatur 1 b’7 jew 30 doża. Pakketti multipli li fihom 90 (3 inalaturi ta’ 30) doża.

Jista’ jkun li mhux il-pakketti tad-daqsijiet kollha jkunu fis-suq.

[bookmark: OLE_LINK1]6.6	Prekawzjonijiet speċjali li għandhom jittieħdu meta jintrema 

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

[bookmark: _Hlk518306746]GlaxoSmithKline Trading Services(Ireland) Limited 
12 Riverwalk 
Citywest Business Campus
Dublin 24
Irlanda
D24 YK11


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/14/898/001
EU/1/14/898/002
EU/1/14/898/003

9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 8 ta’ Mejju 2014
Data tal-aħħar tiġdid: 15 ta’ Jannar 2019


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.
























ANNESS II

A.	MANIFATTUR RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI



A.	MANIFATTUR RESPONSABBLI GĦALL-ĦRUĠ TAL-LOTT


Isem u indirizz tal-manifattur responsabbli għall-ħruġ tal-lott 

Glaxo Wellcome Production
Żona Industrijali Nru 2
23 Rue Lavoisier
27000 Evreux
Franza


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata bir-riċetta tat-tabib.


C. 	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI  

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni; 
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 






























ANNESS III 

TIKKETTAR U FULJETT TA’ TAGĦRIF 





















































A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA (PAKKETTI SINGOLI)


1.	ISEM TAL-PRODOTT MEDIĊINALI 

ANORO ELLIPTA 55 mikrogramma/22 mikrogramma trab li jittieħed man-nifs, bid-dożi mqassmin minn qabel
umeclidinium/vilanterol


2.	DIKJARAZZJONI TAS-SUSTANZA(I) ATTIVA(I) 

Kull doża mogħtija fiha 55 mikrogramma umeclidinium (ekwivalenti għal 65 mikrogramma ta’ umeclidinium bromide) u 22 mikrogramma vilanterol (bħala trifenatate).


3.	LISTA TA’ EĊĊIPJENTI 

Eċċipjenti: lactose monohydrate u magnesium stearate.
Ara l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT 

Trab li jittieħed man-nifs, bid-dożi mqassmin minn qabel. 
1 inalatur ta’ 7 dożi 
1 inalatur ta’ 30 doża 


5.	MOD TA’ KIF U MNEJN JINGĦATA 

Darba kuljum
Aqra l-fuljett ta’ tagħrif qabel l-użu.
Sabiex jittieħed man-nifs
Tħawdux


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL 

Żomm fejn ma jidhirx u ma jintlaħaqx mit-tfal. 


7.	TWISSIJA(IET) SPEĊJALI OĦRA, JEKK MEĦTIEĠA 

Tiblax id-desikkant


8.	DATA TA’ SKADENZA 

JIS
Kemm idum tajjeb wara li jinfetaħ: 6 ġimgħat.


9.	KONDIZZJONIJIET SPEĊJALI TA’ KIF JINĦAŻEN 

Taħżinx f’temperatura ’l fuq minn 30°C. 
Żommu fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN 


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 

GlaxoSmithKline Trading Services(Ireland) Limited
12 Riverwalk
Citywest Business Campus
Dublin 24
L-Irlanda
D24 YK11
GlaxoSmithKline Trading Services(Ireland) Limited logo 


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/14/898/001 1 inalatur ta’ 7 dożi
EU/1/14/898/002 1 inalatur ta’ 30 doża


13.	NUMRU TAL-LOTT 

Lot


14.	KLASSIFIKAZZJONI ĠENERALI TA’ KIF JINGĦATA 


15.	ISTRUZZJONIJIET DWAR L-UŻU 


16.	INFORMAZZJONI BIL-BRAILLE

anoro ellipta


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM 

PC
SN
NN


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA GĦALL-PAKKETT MULTIPLU (BIL-KAXXA L-BLU)


1.	ISEM TAL-PRODOTT MEDIĊINALI 

ANORO ELLIPTA 55 mikrogramma/22 mikrogramma trab li jittieħed man-nifs, bid-dożi mqassmin minn qabel
umeclidinium/vilanterol


2.	DIKJARAZZJONI TAS-SUSTANZA(I) ATTIVA(I) 

Kull doża mogħtija fiha 55 mikrogramma umeclidinium (ekwivalenti għal 65 mikrogramma ta’ umeclidinium bromide) u 22 mikrogramma vilanterol (bħala trifenatate).


3.	LISTA TA’ EĊĊIPJENTI 

Eċċipjenti: lactose monohydrate u magnesium stearate.
Ara l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT 

Trab li jittieħed man-nifs, bid-dożi mqassmin minn qabel. 
Pakkett multiplu: 90 (3 inalaturi ta’ 30) doża


5.	MOD TA’ KIF U MNEJN JINGĦATA 

Darba kuljum
Aqra l-fuljett ta’ tagħrif qabel l-użu.
Sabiex jittieħed man-nifs.
Tħawdux


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL 

Żomm fejn ma jidhirx u ma jintlaħaqx mit-tfal. 


7.	TWISSIJA(IET) SPEĊJALI OĦRA, JEKK MEĦTIEĠA 

Tiblax id-desikkant


8.	DATA TA’ SKADENZA 

JIS
Kemm idum tajjeb wara li jinfetaħ: 6 ġimgħat.


9.	KONDIZZJONIJIET SPEĊJALI TA’ KIF JINĦAŻEN 

Taħżinx f’temperatura ’l fuq minn 30°C. 
Żommu fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN 


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 

GlaxoSmithKline Trading Services(Ireland) Limited
12 Riverwalk
Citywest Business Campus
Dublin 24
L-Irlanda
D24 YK11
GlaxoSmithKline Trading Services(Ireland) Limited logo 


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/14/898/003 


13.	NUMRU TAL-LOTT 

Lot


14.	KLASSIFIKAZZJONI ĠENERALI TA’ KIF JINGĦATA 


15.	ISTRUZZJONIJIET DWAR L-UŻU 


16.	INFORMAZZJONI BIL-BRAILLE

anoro ellipta


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM 

PC
SN
NN

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA INTERMEDJA TAL-PAKKETT MULTIPLU (MINGĦAJR IL-KAXXA L-BLU)


1.	ISEM TAL-PRODOTT MEDIĊINALI 

ANORO ELLIPTA 55 mikrogramma/22 mikrogramma trab li jittieħed man-nifs, bid-dożi lesti minn qabel
umeclidinium/vilanterol


2.	DIKJARAZZJONI TAS-SUSTANZA(I) ATTIVA(I) 

Kull doża mogħtija fiha 55 mikrogramma umeclidinium (ekwivalenti għal 65 mikrogramma ta’ umeclidinium bromide) u 22 mikrogramma ta’ vilanterol (bħala trifenatate).


3.	 LISTA TA’ EĊĊIPJENTI 

Eċċipjenti: lactose monohydrate u magnesium stearate
Għal aktar informazzjoni, ara l-fuljett ta’ tagħrif


4.	GĦAMLA FARMAĊEWTIKA U KONTENUT 

Trab li jittieħed man-nifs, lest minn qabel
1 inalatur ta’ 30 doża 
Komponent ta’ pakkett multiplu, ma jistax jinbiegħ separatament.


5.	MOD TA’ KIF U MNEJN JINGĦATA 

Darba kuljum
Aqra l-fuljett ta’ tagħrif qabel l-użu.
Sabiex jittieħed man-nifs.
Tħawdux


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL 

Żomm fejn ma jidhirx u ma jintlaħaqx mit-tfal. 


7.	TWISSIJA(IET) SPEĊJALI OĦRA, JEKK MEĦTIEĠA 

Tiblax id-desikkant


8.	DATA TA’ SKADENZA 

JIS
Kemm idum tajjeb ladarba jinfetaħ: 6 ġimgħat.


9.	KONDIZZJONIJIET SPEĊJALI TA’ KIF JINĦAŻEN 

Taħżinx f’temperatura ’l fuq minn 30°C. 
Żommu fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN 


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 

GlaxoSmithKline Trading Services(Ireland) Limited
12 Riverwalk
Citywest Business Campus
Dublin 24
L-Irlanda
D24 YK11
GlaxoSmithKline Trading Services(Ireland) Limited logo 


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/14/898/003


13.	NUMRU TAL-LOTT 

Lot


14.	KLASSIFIKAZZJONI ĠENERALI TA’ KIF JINGĦATA 


15.	ISTRUZZJONIJIET DWAR L-UŻU 


16.	INFORMAZZJONI BIL-BRAILLE

anoro ellipta 


17.	IDENTIFIKATUR UNIKU – BARCODE 2D 


18.	IDENTIFIKATUR UNIKU - DATA LI TINQARA MILL-BNIEDEM 


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

GĦATU TAT-TREJ LAMINAT TAL-FOJL 


1.	ISEM TAL-PRODOTT MEDIĊINALI 

ANORO ELLIPTA 55/22 mcg trab li jittieħed man-nifs
umeclidinium/vilanterol


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ 

GlaxoSmithKline Trading Services(Ireland) Limited logo 


3.	DATA TA’ SKADENZA 

JIS


4.	NUMRU TAL-LOTT 

Lot


5.	OĦRAJN 

Tiftħux qabel tkun lest biex tieħdu man-nifs.
Kemm idum tajjeb ladarba jinfetaħ: 6 ġimgħat.
7 dożi
30 doża 

TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

TIKKETTA TAL-INALATUR


1.	ISEM TAL-PRODOTT MEDIĊINALI U MNEJN GĦANDU JINGĦATA 

ANORO ELLIPTA 55/22 mcg trab li jittieħed man-nifs
umeclidinium/vilanterol
Jittieħed man-nifs biss


2.	METODU TA’ KIF GĦANDU JINGĦATA 



3.	DATA TA’ SKADENZA 

JIS
Kemm idum tajjeb ladarba jinfetaħ: 6 ġimgħat.
Armi sa:


4.	NUMRU TAL-LOTT 

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI 

7 dożi 
30 doża 


6.	OĦRAJN 





































B. FULJETT TA’ TAGĦRIF













Fuljett ta’ tagħrif: Informazzjoni għall-utent 

ANORO ELLIPTA 55 mikrogramma/22 mikrogramma trab li jittieħed man-nifs, lest minn qabel 

umeclidinium/vilanterol

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.

· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew l-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib, lill-ispiżjar jew l-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett 

1.	X’inhu ANORO ELLIPTA u għalxiex jintuża
2.	X’għandek tkun taf qabel ma tuża ANORO ELLIPTA
3.	Kif għandek tuża ANORO ELLIPTA
4.	Effetti sekondarji possibbli 
5.	Kif taħżen ANORO ELLIPTA 
6.	Kontenut tal-pakkett u informazzjoni oħra
Struzzjonijiet għall-użu 


1.	X’inhu ANORO ELLIPTA u għalxiex jintuża

X’inhu ANORO ELLIPTA

ANORO fih żewġ sustanzi attivi umeclidinium bromide u vilanterol. Dawn jagħmlu parti minn grupp ta’ mediċini msejħa bronkodilaturi. 

Għalxiex jintuża ANORO ELLIPTA

ANORO ELLIPTA jintuża għat-trattament ta’ mard kroniku ostruttiv tal-pulmuni (COPD) fl-adulti. COPD hija kundizzjoni fit-tul ikkaratterizzata minn diffikultajiet fit-teħid tan-nifs li tmur bil-mod il-mod għall-agħar. 

F’COPD il-muskoli madwar il-passaġġi tal-arja jissikkaw. Din il-mediċina timblokka l-issikkar ta’ dawn il-muskoli fil-pulmun, li jagħmilha aktar faċli għall-arja biex tidħol u toħroġ mill-pulmun. Meta jintuża regolarment, jista' jgħin jikkontrollalek id-diffikultajiet fit-teħid tan-nifs tiegħek u jnaqqas l-effetti ta’ COPD fuq il-ħajja tiegħek ta’ kuljum.

ANORO ELLIPTA m’għandux jintuża biex itaffi attakk f’daqqa ta’ qtugħ ta’ nifs jew tħarħir. 
Jekk jagħtik dan it-tip ta’ attakk, inti għandek tuża inalatur li jaħdem malajr (bħal salbutamol). Jekk m’għandekx inalatur li jaħdem malajr, ikkuntattja lit-tabib tiegħek.


2.	X’għandek tkun taf qabel ma tuża ANORO ELLIPTA

Tużax ANORO ELLIPTA: 
-	jekk inti allerġiku għal umeclidinium, vilanterol jew għal xi sustanza oħra ta’ din il-mediċina (elenkati fis-sezzjoni 6).
Jekk taħseb li dan japplika għalik, tużax din il-mediċina qabel ma tivverifika mat-tabib tiegħek.

Twissijiet u prekawzjonijiet 
Kellem lit-tabib tiegħek qabel tuża din il-mediċina jekk għandek:
-	jekk għandek l-ażma (Tużax ANORO ELLIPTA għat-trattament tal-ażma)
-	jekk għandek problemi fil-qalb jew pressjoni għolja tad-demm
-	jekk għandek problema fl-għajnejn imsejħa glawkoma tal-angolu dejjaq
-	jekk għandek prostata mkabbra, diffikultà biex tgħaddi l-awrina jew imblokk fil-bużżieqa tal-awrina tiegħek.
· jekk tbati minn epilessija
· jekk għandek problemi fil-glandola tat-tirojde
· jekk għandek livell baxx ta’ potassju fid-demm tiegħek
· jekk għandek id-dijabete
· jekk għandek problemi severi fil-fwied

Iċċekkja mat-tabib tiegħek jekk taħseb li xi waħda minn dawn tista’ tapplika għalik.

Diffikultajiet immedjati biex tieħu n-nifs
Jekk tħoss tgħafis f’sidrek, sogħla, tħarħir jew qtugħ ta’ nifs immedjatament wara li tuża l-inalatur ANORO ELLIPTA tiegħek:
	ieqaf tieħu din il-mediċina u fittex għajnuna medika immedjatament, billi jista’ jkollok kondizzjoni serja magħrufa bħala bronkospażmu paradossali.

Problemi fl-għajnejn waqt it-trattament b’ANORO ELLIPTA
[bookmark: _Hlk150342230]Jekk ikollok uġigħ jew skumdità fl-għajnejn, tiċpir temporanju tal-vista, dbabar fil-vista jew immaġini kkuluriti b’rabta ma’ għajnejn ħomor waqt trattament b’ANORO ELLIPTA:
 
ieqaf uża din il-mediċina u fittex għajnuna medika immedjatament. Dawn jistgħu jkunu sinjali ta’ attakk akut ta’ glawkoma b’angolu dejjaq.

Tfal u adolexxenti
Tagħtix din il-mediċina lil tfal jew adolexxenti ta’ taħt it-18-il sena.

Mediċini oħra u ANORO ELLIPTA
Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċina oħra. Jekk ikollok xi dubju dwar x’fiha l-mediċina tiegħek, kellem lit-tabib jew lill-ispiżjar tiegħek.

Xi mediċini jistgħu jaffettwaw il-mod kif din il-mediċina taħdem , jew jagħmluha aktar probabbli li jkollok effetti sekondarji. Dawn jinkludu:
-	mediċini msejħa imblokkaturi beta (bħal propranolol), għat-trattament tal-pressjoni għolja tad-demm jew problemi fil-qalb oħrajn
-	ketoconazole jew itraconazole, għat-trattament ta’ infezzjonijiet fungali 
-	clarithromycin jew telithromycin, għat-trattament ta’ infezzjonijiet batteriċi	
-	ritonavir, għat-trattament ta’ infezzjoni tal-HIV
· mediċini li jbaxxu l-ammont ta’ potassju fid-demm tiegħek, bħal xi dijuretiċi (pilloli tal-awrina) jew xi mediċini li jintużaw għat-trattament tal-ażma (bħal methylxanthine jew sterojdi)  
-	mediċini oħra li jaħdmu fit-tul simili għal din il-mediċina li jintużaw għat-trattament ta’ problemi tan-nifs, eż. tiotropium, indacaterol. Tużax ANORO ELLIPTA jekk diġà qiegħed tuża dawn il-mediċini.

Għid lit-tabib jew lill-ispiżjar tiegħek jekk qiegħed tieħu xi waħda minn dawn il-mediċini. It-tabib tiegħek jista’ jkun irid isegwik mill-viċin jekk qed/a tieħu kwalunkwe minn dawn il-mediċini peress li jistgħu jżidu l-effetti sekondarji ta’ ANORO ELLIPTA

Tqala u treddigħ 
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tuża din il-mediċina. Tużax din il-mediċina jekk inti tqila sakemm it-tabib tiegħek ma jgħidlekx li tista' tagħmel dan.

Mhux magħruf jekk is-sustanzi ta’ ANORO ELLIPTA jistgħux jgħaddu għal ġol-ħalib tas-sider. Jekk qed tredda’, inti għandek tiċċekkja mat-tabib tiegħek qabel tuża ANORO ELLIPTA. Tużax din il-mediċina jekk qed tredda’ sakemm it-tabib tiegħek ma jgħidlekx li tista' tagħmel dan.

Sewqan u tħaddim ta’ magni 
Mhuwiex probabbli li ANORO ELLIPTA se jaffettwa l-ħila tiegħek biex issuq jew tħaddem magni.

ANORO ELLIPTA fih il-lactose
Jekk it-tabib qallek li għandek intolleranza għal ċerti tipi ta’ zokkor, ikkuntattja lit-tabib tiegħek qabel tuża din il-mediċina.

3.	Kif għandek tuża ANORO ELLIPTA

Dejjem għandek tuża din il-mediċina skont il-parir eżatt tat-tabib tiegħek. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

Id-doża rakkomandata hija inalazzjoni waħda kuljum, fl-istess ħin tal-ġurnata. Għandek bżonn inalazzjoni waħda biss kuljum minħabba li l-effett ta’ din il-mediċina jdum għal 24 siegħa.
Tużax aktar minn kemm jgħidlek tuża t-tabib tiegħek. 

Uża ANORO ELLIPTA b’mod regolari
Huwa importanti ħafna li tuża ANORO ELLIPTA kuljum, kif jgħidlek it-tabib. Dan jgħin biex iżommok ħieles mis-sintomi matul il-ġurnata u billejl.

ANORO ELLIPTA m’għandux jintuża biex itaffi attakk f’daqqa ta’ qtugħ ta’ nifs jew tħarħir. Jekk jagħtik dan it-tip ta’ attakk, inti għandek tuża inalatur li jaħdem malajr (bħal salbutamol)

Kif tuża l-inalatur
Ara l-‘Istruzzjonijiet pass wara pass’ fl-aħħar ta’ dan il-fuljett għal informazzjoni sħiħa.

ANORO ELLIPTA huwa biex jinġibed man-nifs. Biex tuża ANORO ELLIPTA, tiġbdu għal ġol-pulmuni tiegħek minn ħalqek billi tuża l-inalatur ELLIPTA.
Jekk is-sintomi tiegħek ma jitjibux 
Jekk is-sintomi tal-COPD tiegħek (qtugħ ta’ nifs, tħarħir, sogħla) ma jitjibux jew imorru għall-agħar, jew jekk qed tuża l-inalatur tiegħek li jaħdem malajr aktar ta’ spiss:
	ikkuntattja lit-tabib tiegħek mill-aktar fis possibbli.

Jekk tuża ANORO ELLIPTA aktar milli suppost
Jekk aċċidentalment tuża wisq minn din il-mediċina, ikkuntattja lit-tabib jew lill-ispiżjar tiegħek għal parir minnufih peress li tista' tkun teħtieġ attenzjoni medika. Jekk ikun possibbli, urihom l-inalatur , il-pakkett jew dan il-fuljett. Tista’ tinnota li qalbek qiegħda tħabbat aktar mgħaġġel mis-soltu, tħossok instabbli, ikollok disturbi fil-vista, ikollok ħalq xott, jew ikollok uġigħ ta’ ras.

Jekk tinsa tuża ANORO ELLIPTA 
Tiġbidx man-nifs doża doppja biex tpatti għal kull doża li tkun insejt tieħu. Sempliċement iġbed man-nifs id-doża li jmissek fil-ħin tas-soltu.
Jekk tibda tħarħar jew taqta’ nifsek, uża l-inalatur tiegħek li jaħdem malajr (bħal salbutamol), imbagħad fittex parir mediku.

Jekk tieqaf tuża ANORO ELLIPTA
Uża din il-mediċina sakemm jirrakkomandalek it-tabib tiegħek. Huwa se jkun effettiv biss sakemm tużah. Tiqafx tużah sakemm it-tabib tiegħek ma jagħtikx parir biex tagħmel dan, anki jekk tħossok aħjar, billi s-sintomi tiegħek jistgħu jmorru għall-agħar.

Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew l-infermier tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Reazzjonijiet allerġiċi
Jekk ikollok kwalunkwe wieħed mis-sintomi li ġejjin wara li tieħu ANORO  ELLIPTA waqqaf l-użu ta’ din il-mediċina u għid lit-tabib tiegħek minnufih.

Effetti sekondarji mhux komuni (jistgħu jaffettwaw sa 1 minn kull 100 persuna):
•	raxx tal-ġilda (ħorriqija) jew ħmura

Effetti sekondarji rari (jistgħu jaffettwaw sa 1 minn kull 1 000 persuna):
•	nefħa, xi kultant tal-wiċċ jew tal-ħalq (anġjoedema)
•	ikollok ħafna tħarħir man-nifs, sogħla jew ikollok diffikultà biex tieħu n-nifs
•	tħossok għajjien jew sturdut f’daqqa (dan jista’ jwassal għal ħass ħażin jew li tintilef minn sensik)

Diffikultajiet immedjati biex tieħu n-nifs
Diffikultajiet immedjati biex tieħu n-nifs wara l-użu ta’ ANORO ELLIPTA huma rari. Jekk tħoss rassa f’sidrek, sogħla, tħarħir jew qtugħ ta’ nifs immedjatament wara li tuża din il-mediċina:
	ieqaf uża din il-mediċina u fittex għajnuna medika immedjatament peress li jista’ jkollok kundizzjoni serja magħrufa bħala bronkospażmu paradossali.

Effetti sekondarji oħra

Komuni (jistgħu jaffettwaw sa 1 minn kull 10 persuni) 
· awrina frekwenti u bl-uġigħ (jistgħu jkunu sinjali ta’ infezzjoni fl-apparat urinarju)
· kombinazzjoni ta’ wġigħ fil-griżmejn u mnieħer inixxi
· uġigħ fil-griżmejn
· sensazzjoni ta’ pressjoni jew uġigħ fil-ħaddejn u l-ġbin (jistgħu jkunu sinjali ta’ infjammazzjoni tas-sinus imsejħa sinusite)
· uġigħ ta’ ras
· sogħla
· uġigħ u irritazzjoni fil-parti ta’ wara tal-ħalq u tal-gerżuma
· stitikezza
· ħalq xott
· infezzjoni fil-parti ta’ fuq tal-passaġġi tal-arja

Mhux komuni (jistgħu jaffettwaw sa 1 minn kull 100 persuna) 
· taħbita tal-qalb irregolari 
· taħbita tal-qalb aktar mgħaġġla
· tkun konxju tar-rata ta’ taħbit tal-qalb (palpitazzjonijiet)
· spażmi fil-muskolu
· rogħda
· disturb fit-togħma
· ħanqa.

Rari (jistgħu jaffettwaw sa 1 minn kull 1 000 persuna) 
· vista mċajpra
· żieda fil-pressjoni tal-għajn imkejla
· tnaqqis fil-vista jew uġigħ f’għajnejk (sinjali possibbli ta’ glawkoma).
· diffikultà u uġigħ meta tgħaddi l-awrina - dawn jistgħu jkunu sinjali ta' ostruzzjoni tal-bużżieqa tal-awrina jew ta' ritenzjoni tal-awrina.

Mhux magħruf (ma tistax tittieħed stima tal-frekwenza mid-data disponibbli) 
· sturdament.

Rappurtar tal-effetti sekondarji 
Jekk ikollok xi effett sekondarju, kellem lit-tabib, lill-ispiżjar jew l-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen ANORO ELLIPTA

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna, it-trej u l-inalatur wara ‘JIS’. Id-data ta’ meta tiskadi tirreferi għall-aħħar ġurnata ta’ dak ix-xahar.

Żomm l-inalatur ġot-trej issiġillat sabiex tilqa’ mill-umdità u neħħih biss immedjatament qabel l-ewwel użu. Wara li t-trej jinfetaħ, l-inalatur jista’ jintuża sa 6 ġimgħat, mid-data meta jinfetaħ it-trej. Ikteb id-data meta l-inalatur għandu jintrema fuq it-tikketta fl-ispazju pprovdut. Id-data għandha tinkiteb malli l-inalatur jitneħħa mit-trej.

Taħżinx f’temperatura ’l fuq minn 30°C.

Jekk kien maħżun fi friġġ, ħalli l-inalatur jiġi lura għat-temperatura tal-kamra għal mill-anqas siegħa qabel l-użu.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih ANORO ELLIPTA
Is-sustanzi attivi huma umeclidinium bromide u vilanterol.

Kull inalazzjoni waħdanija tipprovdi doża mogħtija (id-doża li toħroġ mill-biċċa tal-ħalq) ta’ 55 mikrogramma ta’ umeclidinium (ekwivalenti għal 65 mikrogramma ta’ umeclidinium bromide) u 22 mikrogramma ta’ vilanterol (bħala trifenatate)

Is-sustanzi l-oħra huma lactose monohydrate (ara sezzjoni 2 taħt “ANORO ELLIPTA fih il-lactose”) u magnesium stearate.

Kif jidher ANORO ELLIPTA u l-kontenut tal-pakkett
ANORO ELLIPTA huwa trab li jittieħed man-nifs, lest minn qabel.
L-inalatur Ellipta jikkonsisti minn korp tal-plastik griż ċar, għatu tal-biċċa tal-ħalq aħmar u counter tad-dożi. Jiġi ppakkjat fi trej tal-laminat tal-fojl b’għatu tal-fojl li jista’ jitneħħa. It-trej fih qartas b’desikkant, biex inaqqas l-umdità fil-pakkett.

Is-sustanzi attivi huma preżenti bħala trab abjad f’folji separati fl-inalatur. 
ANORO ELLIPTA huwa disponibbli f’pakketti ta’ inalatur 1 li fih jew 7 jew 30 doża u f’pakketti multipli li fihom 90 (3 inalaturi ta’ 30) doża. Jista’ jkun li mhux id-daqsijiet kollha tal-pakketti jitqiegħdu fis-suq.


Detentur tal-Awtorizzazzjoni għat-Tqegħid fis-Suq:

GlaxoSmithKline Trading Services(Ireland) Limited 
12 Riverwalk 
Citywest Business Campus
Dublin 24
L-Irlanda
D24 YK11


Manifattur:

Glaxo Wellcome Production
Żona Industrijali Nru 2
23 Rue Lavoisier
27000 Evreux
Franza


Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien 
GlaxoSmithKline Pharmaceuticals s.a./n.v.
Tél/Tel: + 32 (0) 10 85 52 00


	Lietuva 
UAB “BERLIN-CHEMIE MENARINI BALTIC”
Tel: +370 52 691 947
lt@berlin-chemie.com

	България 
“Берлин-Хеми/А. Менарини
България” EООД 
Teл.: +359 2 454 0950
bcsofia@berlin-chemie.com

	Luxembourg/Luxemburg 
GlaxoSmithKline Pharmaceuticals s.a./n.v.
Belgique/Belgien
Tél/Tel: + 32 (0) 10 85 52 00


	Česká republika 
GlaxoSmithKline, s.r.o.
Tel: + 420 222 001 111
cz.info@gsk.com
	Magyarország 
Berlin-Chemie/A. Menarini Kft. 
Tel.: +36 23501301
bc-hu@berlin-chemie.com


	Danmark 
GlaxoSmithKline Pharma A/S
Tlf.: + 45 36 35 91 00
dk-info@gsk.com
	Malta 
GlaxoSmithKline Trading Services(Ireland) Limited 
Tel: +356 80065004



	Deutschland 
GlaxoSmithKline GmbH & Co. KG
Tel.: + 49 (0)89 36044 8701
produkt.info@gsk.com
	Nederland 
GlaxoSmithKline BV
Tel: + 31 (0)33 2081100


	
Eesti 
OÜ Berlin-Chemie Menarini Eesti 
Tel: +372 667 5001
ee@berlin-chemie.com 
	Norge 
GlaxoSmithKline AS
Tlf: + 47 22 70 20 00


	
Ελλάδα 
Menarini Hellas A.E.
Τηλ: +30 210 83161 11-13  


	Österreich 
GlaxoSmithKline Pharma GmbH
Tel: + 43 (0)1 97075 0
at.info@gsk.com

	España 
GlaxoSmithKline, S.A.
Tel: + 34 900 202 700
es-ci@gsk.com
	Polska 
GSK Services Sp. z o.o.
Tel.: + 48 (0)22 576 9000



	France 
Laboratoire GlaxoSmithKline
Tél: + 33 (0)1 39 17 84 44
diam@gsk.com
	Portugal 
GlaxoSmithKline – Produtos Farmacêuticos, Lda.
Tel: + 351 21 412 95 00
FI.PT@gsk.com


	
Hrvatska
Berlin-Chemie Menarini Hrvatska d.o.o. 
Tel: +385 1 4821 361
office-croatia@berlin-chemie.com

	România 
GlaxoSmithKline Trading Services(Ireland) Limited 
Tel: +40 800672524

	Ireland 
GlaxoSmithKline Trading Services(Ireland) Limited
Tel: + 353 (0)1 4955000

	Slovenija 
Berlin-Chemie / A. Menarini Distribution Ljubljana d.o.o.
Tel: +386 (0)1 300 2160
slovenia@berlin-chemie.com


	Ísland 
Vistor hf.
Sími: + 354 535 7000


	Slovenská republika 
Berlin-Chemie / A. Menarini Distribution Slovakia s.r.o.
Tel: +421 2 544 30 730
slovakia@berlin-chemie.com


	Italia 
GlaxoSmithKline S.p.A.
Tel: + 39 (0)45 774 1111

	Suomi/Finland 
GlaxoSmithKline Oy
Puh/Tel: + 358 (0)10 30 30 30

	Κύπρος 
GlaxoSmithKline Trading Services(Ireland) Limited 
Τηλ: +357 80070017

	Sverige 
GlaxoSmithKline AB
Tel: + 46 (0)8 638 93 00
info.produkt@gsk.com


	Latvija 
SIA Berlin-Chemie/Menarini Baltic 
Tel: +371 67103210
lv@berlin-chemie.com
	United Kingdom (Northern Ireland)
GlaxoSmithKline (Ireland) Limited 
Tel: + 44 (0)800 221441
customercontactuk@gsk.com




Dan il-fuljett kien rivedut l-aħħar f’ 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.



Istruzzjonijiet pass wara pass

X’inhu l-inalatur ELLIPTA?
L-ewwel darba li tuża ANORO ELLIPTA m'għandekx bżonn tiċċekkja li l-inalatur qed jaħdem sew; fih dożi mkejla minn qabel u huwa lest biex jintuża minnufih.

Il-kartuna tal-inalatur tiegħek ANORO ELLIPTA fiha
Dan il-fuljett
Kartuna
Għatu tat-trej
Inalatur
Desikkant
Trej
















L-inalatur huwa ppakkjat fi trej. Tiftaħx it-trej sakemm tkun lest biex tibda tuża l-inalatur ġdid tiegħek. Meta tkun lest biex tuża l-inalatur tiegħek, iġbed l-għatu lura biex tiftaħ it-trej. It-trej fih qartas b’desikkant, sabiex inaqqas l-umdità. Armi dan il-qartas b’desikkant – m’għandekx tiftħu, tieklu jew tiġbdu man-nifs.

Desikkant
























Meta toħroġ l-inalatur mill-kaxxa tiegħu, dan se jkun fil-pożizzjoni ‘magħluq’. Tiftħax  l-inalatur sakemm tkun lest biex tiġbed man-nifs doża tal-mediċina. Meta t-trej jinfetaħ, ikteb id-data “Armi sa” fuq it-tikketta tal-inalatur fl-ispazju pprovdut. Id-data “Armi sa” hija 6 ġimgħat mid-data meta tiftaħ it-trej. Wara din id-data, l-inalatur ma għandux jintuża aktar. It-trej jista' jintrema wara li jinfetaħ l-ewwel darba.

Jekk qed jinżamm fi friġġ, ħalli l-inalatur jilħaq it-temperatura tal-kamra għal mill-inqas siegħa qabel l-użu.

[bookmark: _Hlk132885084]L-istruzzjonijiet għall-użu pass wara pass tal-inalatur ipprovduti hawn taħt jistgħu jintużaw kemm għall-inalatur ta’ 30 doża (provvista ta’ 30 jum) u kemm għall-inalatur b’7 dożi (provvista ta' 7 ijiem).

1) Aqra dan qabel tibda
Jekk tiftaħ u tagħlaq l-għatu mingħajr ma tiġbed man-nifs il-mediċina, titlef id-doża.
Id-doża mitlufa tinżamm b’mod sigur fl-inalatur, iżda ma tkunx aktar disponibbli.
Mhuwiex possibbli li b’mod aċċidentali tieħu mediċina żejda jew doża doppja f’inalazzjoni waħda.
L-Għatu

Kull darba li dan jinfetaħ, tipprepara doża waħda tal-mediċina


[image: ]Il-kontatur tad-dożi
 
Dan juri kemm fadal dożi ta’ mediċina fl- inalatur. 

Qabel ma jintuża l-inalatur, din turi eżattament 30 doża. 

Kull darba li l-għatu jinfetaħ, dan jonqos  b’1. 


Meta jkun għad baqa’ inqas minn 10 dożi nofs il-kontatur tad-dożi isir aħmar. 

Wara li tkun użajt l-aħħar-doża, nofs il-kontatur tad-dożi jkun aħmar u juri n-numru 0. Issa l-inalatur ikun vojt. 

Jekk l-għatu jerġa’ jinfetaħ, il-kontatur tad-dożi isir minn nofsu aħmar,  għal aħmar kollu.



2) Ipprepara doża
Stenna biex tiftaħ l-għatu sakemm tkun lest biex tiġbed man-nifs id-doża tiegħek.
Tħawwadx l-inalatur.
· Żerżaq l-għatu ’l isfel sakemm tisma’ “klikk”.
[image: ]Fetħa tal-arja

Parti tal-ħalq


Il-mediċina tiegħek issa hija lesta biex tinġibed man-nifs.
Il-kontatur tad-dożi jonqos b’1 biex tikkonferma.
· Jekk il-kontatur tad-dożi ma jnaqqasx b’1 malli tisma’ l-“klikk”, l-inalatur ma jagħtikx il-mediċina.
Ħudu lura għand l-ispiżjar għal parir.
3) Iġbed man-nifs il-mediċina tiegħek 
· Waqt li żżomm l-inalatur ’il bogħod minn ħalqek, ħu nifs ’il barra sakemm huwa komdu. 
Tiħux nifs ’il barra fl-inalatur.
· Poġġi l-biċċa tal-ħalq bejn xofftejk, u agħlaq xofftejk b’mod sod madwarha.
Timblukkax il-fetħa tal-arja b’subgħajk.
[image: ]Xufftejk joqgħodu eżatt fil-kurva tal-parti tal-inalatur minn fejn tieħu n-nifs.
Timblukkax il-fetħa tal-arja b’subgħajk.


· Ħu nifs twil u sod fil-fond ’il ġewwa. Żomm dan in-nifs kemm tista’ (mill-inqas 3-4 sekondi).
· Neħħi l-inalatur minn ħalqek.
· Ħu nifs ’il barra bil-mod u b’ġentilezza.
Għandek mnejn ma tkunx tista’ ttiegħem jew tħoss il-mediċina, anki meta tuża l-inalatur sewwa.

Jekk trid tnaddaf il-biċċa tal-ħalq, uża tissue niexfa, qabel ma tagħlaq l-għatu.

4) Agħlaq l-inalatur
[image: ]
Żerżaq l-għatu ’l fuq safejn jasal, biex tgħatti l-biċċa tal-ħalq.



          




















Anness IV 

Konklużjonijiet xjentifiċi u raġunijiet għall-varjazzjoni għat-termini tal-awtorizzazzjoni(jiet) għat-tqegħid fis-suq 











Konklużjonijiet xjentifiċi

Meta jiġi kkunsidrat ir-Rapport ta’ Valutazzjoni tal-PRAC dwar ir-rapport tal-istudju finali PASS impost mingħajr intervent għall-prodotti mediċinali msemmija hawn fuq, il-konklużjonijiet xjentifiċi tas-CHMP huma kif ġej:

Rolufta Ellipta, Incruse Ellipta, Anoro Ellipta u Laventair Ellipta (umeclidinium bromide, umeclidinium bromide/vilanterol) huma mneħħija mill-lista addizzjonali ta’ monitoraġġ peress li l-kondizzjoni għall-awtorizzazzjoni għat-tqegħid fis-suq ġiet issodisfatta. Din tirrigwarda l-amministrazzjoni ta’ Studju Koorti ta’ Osservazzjoni dwar is-Sigurtà Wara li l-Prodott Tqiegħed fis-Suq sabiex tiġi kkwantifikata l-inċidenza u s-sigurtà komparattiva ta’ avvenimenti kardjovaskulari u ċerebrovaskulari partikulari (MI, puplesija, insuffiċjenza tal-qalb jew mewta kardijaka għal għarrieda) f’pazjenti bis-COPD li qed jużaw kombinazzjoni ta’ UMEC/VI min-nifs jew UMEC min-nifs kontra Tiotropium (Studju 201038) li kienet ġiet imposta bħala kondizzjoni għall-Awtorizzazzjoni għat-Tqegħid fis-Suq (PASS kategorija 1), minħabba dubji dwar is-sigurtà kardjovaskulari u ċerebrovaskulari. Skont il-protokoll, l-HR (95% CI) kien kkalkulat għal kull tqabbil ta’ trattament; il-kriterju ta’ non-inferjorità kien li l-ogħla limitu tan-95% intervall ta’ konfidenza (CI - confidence interval) madwar il-proporzjon tal-periklu ma jaqbiżx 2.0 u l-inqas limitu tan-95% CI ma jaqbiżx 1.0. Ġew studjati punti finali sekondarji oħra ta’ sigurtà. Ir-riżultati tal-effettività ġew studjati ukoll, bħall-persistenza mal-medikazzjoni taħt studju, il-frekwenza ta’ taħrixiet.

L-HR aġġustat (95% CI) għall-eżitu kompost kien 1.254 (0.830, 1.896) għal UMEC vs. koorti TIO, u 1.352 (0.952, 1.922) għal UMEC/VI vs. TIO. L-HR aġġustat ta’ UMEC/VI vs TIO mhuwiex statistikament sinifikanti, iżda viċin il-limiti stabbiliti. Ġiet osservata żieda fir-riskju ta’ MI fil-koorti UMEC/VI meta mqabbel ma’ tiotropium: HR aġġustat ta’ 2.195 (1.053, 4.575). Ir-riskju ta’ MI kien inqas bejn UMEC u TIO (HR aġġustat (95% CI) ta’ 1.754 (0.748, 4.115)). Huwa rikonoxxut li l-istudju kien magħmul b’tali mod li jittestja għad-differenzi bejn il-koorti għall-punt finali primarju kompost biss u mhux biex jittestja għan-non-inferjorità fil-punti finali sekondarji; madankollu, din id-differenza fir-riskju ta’ MI għandha tiġi nnotata.

COPD, Pulmonite u Infezzjonijiet fil-passaġġ respiratorju tan-naħa t’isfel kienu l-aktar avvenimenti rrapportati b’mod frekwenti f’pazjenti li kienu rċevew UMEC/VI għal aktar minn sena. Il-parti l-kbira tal-avvenimenti serji kienu kkawżati minn taħrix li kkomplika l-istat avvanzat ta’ COPD fil-maġġoranza tal-każijiet; bl-esklużjoni tal-possibbiltà ta’ assoċjazzjoni mat-trattament b’UMEC/VI. 

Fl-aħħarnett, il-PRAC iqis li l-bilanċ bejn il-benefiċċju u r-riskju tal-prodotti mediċinali kkonċernati baqa’ ma nbidilx.

L-istudju PASS kien kondizzjoni tal-awtorizzazzjonijiet għat-tqegħid fis-suq tal-prodotti mediċinali li fihom is-sustanza attiva umeclidinium bromide, umeclidinium bromide/vilanterol. Din il-kondizzjoni hija issa meqjusa sodisfatta u konsegwentement huwa rrakkomandat aġġornament tal-kondizzjonijiet jew restrizzjonijiet ta’ Anness II fir-rigward tal-użu sigur u effettiv tal-prodott mediċinali sabiex titneħħa din il-kondizzjoni, kif ukoll jiġu mneħħija d-dikjarazzjonijiet addizzjonali ta’ monitoraġġ f’Annessi I u IIIB.

Wara li  reġa’ eżamina r-rakkomandazzjoni tal-PRAC, is-CHMP jaqbel mal-konklużjonijiet globali u mar-raġunijiet  għar-rakkomandazzjoni tal-PRAC.

Raġunijiet għall-varjazzjoni għat-termini tal-Awtorizzazzjoni(jiet) għat-Tqegħid fis-Suq 

Abbażi tal-konklużjonijiet xjentifiċi għal umeclidinium bromide, umeclidinium bromide / vilanterol is-CHMP huwa tal-fehma li l-bilanċ bejn il-benefiċċju u r-riskju ta’ prodott(i) mediċinali li fih/fihom umeclidinium bromide, umeclidinium bromide / vilanterol ma nbidilx suġġett għall-bidliet proposti għall-informazzjoni tal-prodott.

Is-CHMP jirrakkomanda li t-termini għall-awtorizzazzjoni(jiet) għat-tqegħid fis-suq għandhom ikunu varjati.

Dose counter

This shows how many doses
of medicine are left in the inhaler.

Before the inhaler has been used,
it shows exactly 30 doses.

It counts down by 1 each time you
open the cover.

When fewer than 10 doses are left,
half of the dose counter shows red.

After you have used the last dose, half
of the dose counter shows red and the
number 0 is displayed. Your inhaler is
now empty.

If you open the cover after this, the
dose counter will change from half red
to completely red.

Cover

Each time you
open this, you
prepare one dose
of medicine.

